
Številka:  11000-9/2026/1
Datum: 
   7. 8. 2026

Na podlagi devetega odstavka 61. člena Zakona o javnih uslužbencih (Uradni list RS, št. 32/25) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I) Generalni sekretariat Vlade Republike Slovenije objavlja prosto strokovno-tehnično delovno mesto za nedoločen čas, s polnim delovnim časom in s poskusnim delom šestih mesecev:
strokovni sodelavec VII/2 - II (šifra DM 587) v Glavni pisarni.
Kandidati, ki se bodo prijavili na prosto delovno mesto, morajo izpolnjevati naslednje pogoje:
· končano višješolsko izobraževanje (prejšnje)/višješolsko izobrazbo (prejšnjo), specialistično izobraževanje po višješolski izobrazbi (prejšnje)/ specializacijo po višješolski izobrazbi (prejšnjo), visokošolsko strokovno izobraževanje (prejšnje)/visokošolsko strokovno izobrazbo (prejšnjo), visokošolsko strokovno izobraževanje (prvo bolonjsko stopnjo)/visokošolsko strokovno izobrazbo (prvo bolonjsko stopnjo) ali visokošolsko univerzitetno izobraževanje (prvo bolonjsko stopnjo)/visokošolsko univerzitetno izobrazbo (prvo bolonjsko stopnjo),

· najmanj tri leta delovnih izkušenj,
· preizkus strokovne usposobljenosti za delo z dokumentarnim,
· dovoljenje za dostop do tajnih podatkov stopnje tajnosti »TAJNO«.
Za delovne izkušnje se štejeta delovna doba na delovnem mestu, za katero se zahteva ista stopnja izobrazbe, in čas pripravništva na isti stopnji izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. 

Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katere sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. 

Delovne izkušnje, ki jih je kandidat pridobil v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je kandidat pridobil z opravljanjem del na delovnem mestu, za katero se zahteva izobrazba, pridobljena po študijskem programu prve stopnje oziroma izobrazba, ki ustreza ravni izobrazbe, pridobljene po študijskih programih prve stopnje, in je v skladu z zakonom, ki ureja slovensko ogrodje kvalifikacij, uvrščena na 7. raven slovenskega ogrodja kvalifikacij.
Kandidat mora imeti dovoljenje za dostop do tajnih podatkov stopnje tajnosti »TAJNO« oziroma mora ob prijavi na prosto delovno mesto podati soglasje k varnostnemu preverjanju za izdajo dovoljenja za dostop do tajnih podatkov stopnje tajnosti »TAJNO«.
Delovno področje: 
· izvajanje zahtevnih strokovnih nalog na delovnem področju hrambe gradiv,
· prevzemanje gradiv tekočih zbirk v stalno zbirko,

· sodelovanje pri izvedbi postopkov, pripravi gradiva in vodenje potrebnih evidenc o hranjenju dokumentarnega in arhivskega gradiva stalne zbirke (vzdrževanje, urejanje, popisovanje, odbiranje, izročanje, izločanje in ostali predpisani postopki hrambe ter skrb za mikrofilme),

· zbiranje in posredovanje podatkov in informacij o dokumentarnem in arhivskem gradivu uporabnikom,
· digitalizacija gradiv (skeniranje).

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere morajo biti razvidni raven in smer izobrazbe ter leto in ustanova, na kateri je bila izobrazba pridobljena;

2. pisno izjavo o delovnih izkušnjah, iz katere je razvidno izpolnjevanje pogoja glede predpisanih delovnih izkušenj z opredelitvijo časa opravljanja dela in zahtevnosti glede na raven izobrazbe, ki se zahteva za opravljanje tega dela;

3. pisno izjavo o preizkusu strokovne usposobljenosti za delo z dokumentarnim gradivom;

4. pisno izjavo kandidata, da soglaša s tem, da se bo zanj opravilo varnostno preverjanje za dostop do tajnih podatkov stopnje tajnosti »TAJNO«, v skladu z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11, 8/20 in 18/23 – ZDU-1O) – če tega dovoljenja še nima.
Zaželeno je, da prijava poslana na priloženem obrazcu Vloga za zaposlitev, prijavi pa je treba priložiti izjavi o izpolnjevanju pogojev. 

Z izbranim kandidatom bo sklenjeno delovno razmerje za nedoločen čas, s polnim delovnim časom in s poskusnim delom šestih mesecev. Izbrani kandidat bo delo opravljal na strokovno-tehničnem delovnem mestu strokovni sodelavec VII/2 – II. Izhodiščni plačni razred delovnega mesta je 21. plačni razred in po veljavni plačni lestvici znaša 2.285,06 € bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT). V času objave znaša osnovna plača 2.165,70 € bruto. Izbrani kandidat bo delo opravljal v poslovnih prostorih Generalnega sekretariata Vlade Republike Slovenije, Gregorčičeva ulica 20, 1000 Ljubljana.

Kandidat vloži prijavo v pisni obliki, ki jo pošlje v zaprti ovojnici z označbo »strokovni sodelavec VII/2 - II« (šifra DM 587) v roku 14 dni po objavi na spletni strani Zavoda Republike Slovenija za zaposlovanje in na spletni strani: https://www.gov.si/zbirke/delovna-mesta na naslov: Generalni sekretariat Vlade Republike Slovenije, Gregorčičeva ulica 20, 1000 Ljubljana. Za pisno obliko prijave se šteje tudi elektronska oblika, poslana na elektronski naslov: kadri.gsv@gov.si, pri čemer veljavnost prijave ni pogojena z elektronskim podpisom. 

Kandidati bodo o izbiri pisno obveščeni po elektronski poti na elektronski naslov kandidata v osmih dneh po zaključenem postopku izbire. 

Za dodatne informacije o izvedbi postopka zaposlitve se lahko obrnete na Majo Peternelj, telefon: (01) 478 1564, za informacije o delovnem področju pa na Roka Kocijančiča, telefon: (01) 478 1604.
Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. 

	
	mag. Janja Garvas
generalna sekretarka


